Deg usegzawal agreɣlan n tsekla n Paul Aron, ungal d ullis imsugen ɣezzifen s tesrit, yezmer ad d-yawi ɣef yal asentel, akken daɣen yesɛa tiwsatin yemgaraden. Amezruy n wungal yebda-d deg tasut tis 17, talalit n wullis aɣezzfan s tutlayt n Ruman, akken daɣen d tawsit n wullis s tesrit, talsa-is d tasugnant, yesɛa udem yecbeḥ. Deg tewsit n tsekla yesɛa tulmisin s wazal-is, d ullis asugnan, d ayen i yesɛan aḥric d ameqqran deg wungal d yiwudam akked tedyanin i yettraju yimeɣri ad d-tent-iɣer. Ungal d tawsit yeṭṭfen aḥric wessiɛen deg tsekla yettwabnan ɣef yiwudam yeffɣen i tilawt s wawal iseḥḥan d isugnanen; d wid yeddren deg wallaɣ n win i asen-yeffkan rruḥ. Ungal d aḍris n wullis yura s tesrit, yettales-d taḥkayt tasugnant, ɣezzif ɣef tullizt, yezmer ad yesɛu aṭas n tɣessatin d talɣiwin yemgaraden, yesɛa aṭas n yiwudam am wakken ttilin deg tilawt, ddren deg tmetti terza-ten nutni, yemmal-d tanefsit-nsen d wayen isen-yuran deg twenza-nsen, d twuriwin-nsen deg uḍris ideg ddren.